(สำเนาคู่ฉบับ)

**ประกาศสภาเทศบาลตำบลบ้านส้อง**

**เรื่อง เรียกประชุมสภาเทศบาลตำบลบ้านส้อง สมัยวิสามัญ สมัยที่ 1 ประจำปี 2559**

----------------------------------------------------------------------------------------

 ด้วยเทศบาลตำบลบ้านส้อง มีความประสงค์ขอเปิดประชุมสภาเทศบาลตำบลบ้านส้อง สมัยวิสามัญ สมัยที่ 1 ประจำปี 2559 เพื่อขออนุมัติจ่ายขาดเงินสะสม โครงการปรับปรุงถนนลาดยางแอสฟัสท์ติกคอนกรีต สายมหาราช – คลองสูญ หมู่ที่ 6 ตำบลบ้านส้อง งบประมาณ 1,800,000 บาท โครงการก่อสร้างถนนคอนกรีตสายควนนายร้อย บ้านพรุกำ หมูที่ 14 ตำบลบ้านส้อง งบประมาณ 886,000 บาท โครงการก่อสร้างวางท่อระบายน้ำ คสล.พร้อมบ่อพัก สายคูเหมือง – คลองน้ำเฒ่า หมู่ที่ 5 ตำบลบ้านส้อง งบประมาณ 2,385,000 บาท โครงการปรับปรุงขุดลอกสระกักเก็บน้ำ บ้านหนองชุมแสง หมู่ที่ 8 ตำบลบ้านส้อง งบปประมาณ 939,000 บาท โครงการปรับปรุงถนนลาดยางแอสฟัลท์ติกคอนกรีตสายบ้านหนองตอเสียด หมู่ที่ 18 ตำบลบ้านส้อง งบประมาณ 2,290,000 บาท และขออนุมัติสมทบจากรัฐบาล (Matching Fund) เป็นเงิน 1,500,000 บาท ซึ่งในห้วงระยะเวลาดังกล่าว สภาเทศบาลตำบลบ้านส้อง มิได้กำหนดให้มีการประชุมสภาเทศบาลสมัยสามัญไว้ แต่อย่างใด และนายอำเภอเวียงสระ ปฏิบัติราชการแทน ผู้ว่าราชการจังหวัดสุราษฎร์ธานี ตามคำสั่งจังหวัดสุราษฎร์ธานี ที่ 3877/2559 ลงวันที่ 11 ตุลาคม 2559 เรื่องการมอบอำนาจของผู้ว่าราชการจังหวัดให้นายอำเภอ ปฏิบัติราชการแทนผู้ว่าราชการจังหวัด พิจารณาแล้วเห็นว่าการเปิดสมัยประชุมสภาเทศบาลตำบลบ้านส้อง มีความจำเป็นเพื่อประโยชน์แก่การบริหารกิจการของเทศบาล จึงเรียกประชุมสภาเทศบาลตำบลบ้านส้อง สมัยวิสามัญ สมัยที่ 1 ประจำปี 2559 ตั้งแต่วันที่ 25 พฤศจิกายน 2559 เป็นต้นไป มีกำหนดไม่เกิน 15 วัน

 อาศัยอำนาจความตามมาตรา 25 แห่งพระราชบัญญัติเทศบาล พ.ศ.2596 และแก้ไขเพิ่มเติมถึง (ฉบับที่ 13) พ.ศ.2552 และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติมถึง ฉบับที่ 2 พ.ศ.2554 ข้อ 22 ข้อ 36 (2) กรณีเทศบาลนอกจากสมัยประชุมสามัญแล้ว เมื่อเห็นว่ามีความจำเป็น นายกเทศมนตรี ประธานสภาเทศบาล สมาชิกสภาเทศบาล อาจทำคำร้องยื่นต่อผู้ว่าราชการจังหวัด ขอให้เปิดสมัยประชุมสมัยวิสามัญ เมื่อผู้ว่าราชการจังหวัดเห็นสมควร ก็ให้เรียกประชุมวิสามัญได้ จึงให้ประกาศสมัยประชุมสภาเทศบาลตำบลบ้านส้อง สมัยวิสามัญ สมัยที่ 1 ประจำปี 2559 ตั้งแต่วันที่ 25 พฤศจิกายน 2559 เป็นต้นไป มีกำหนดไม่เกิน 15 วัน

 จึงขอประกาศให้ทราบโดยทั่วกัน

ประกาศ ณ วันที่ 24 พฤศจิกายน พ.ศ.2559

 ปรีชา จงจิตร

 (นายปรีชา จงจิตร)

 ประธานสภาเทศบาลตำบลบ้านส้อง